Lyngå Borgerforening.

Generalforsamling 13 juni 2017.

Generalforsamlingen indledtes med spisning leveret af Inge og Nis:  
Menu:

Grønlandsk laks med skyr, yogurt mm  
Japansk suppe (ramen)  
Ost og skinke med frugt

Efterfølgende kaffe med kager bagt af Ellen Margrethe og Eigil.

1. Formanden, Niels, uddelte dagsorden og bød velkommen til generalforsamlingen med gladelig at konstatere stort fremmøde. Niels fortsatte med at takke Inge og Nis for dejlig og velsmagende mad og takkede Ellen Margrethe og Eigil for kage. Takken blev givet med applaus.
2. Niels Beck blev enstemmigt og med applaus valgt til generalforsamlingens dirigent. Dirigenten kunne konstatere at generalforsamlingen var rettidig indkaldt og meddelte endvidere, at dette blev sidste gang han var dirigent.
3. Formanden aflagde beretning for det forgangne år med et causeri omkring ild og gløder, og meddelte at han nu træder tilbage som formand og medlem af bestyrelsen. Der var applaus til formanden for beretningen.
4. Kassereren, Søren K, udleverede regnskabsoversigt, der viste et resultat for året på 7.585,64 Kr og endvidere viste en saldo i banken på 41.182,33 Kr. Applaus til kassereren.
5. Med Niels’s afgang fra bestyrelsen skulle der vælges en ny og det blev Inge Søgård Sørensen. Bestyrelsen består herefter af:  
   Eigil Jacobsen  
   Søren Keller  
   Berit Lykkegaard Caspersen  
   Inge Søgård Sørensen  
   Søren Tousgaard  
   Suppleanter Ole Koue Christensen og Jan Nielsen blev genvalgt.  
   Bestyrelsen konstituerer sig og vælger formand på førstkommende bestyrelsesmøde.
6. Tina Andersen blev genvalgt som revisor. Marianne Dam ønskede at stoppe som revisor og Nethe Hjorth blev valgt ind i stedet.
7. Udvalg: Fastelavn/advent, juletræ og vinterfest.  
   Fastelavn/advent: Anne Marie, Inger Marie, Pernille og Elvira.  
   Juletræ: Niels Rasmussen og Gunnar  
   Vinterfest: Udvalget stopper efter manglende opbakning. I fald der kommer nye kræfter ind, vil de dog gerne fortsætte med at stå for middagen. Der efterlyses ideer til dette event via vores hjemmeside og forskellige forslag blev luftet b.la deadline for bindende tilmeldinger skulle være tidligere end nu.
8. Landsbyrådet.   
   Inge fortalte om udlodning af midler fra Landsbyrådet og gav flere eksempler på donationer til forskellige landsbyer med henvisning til, hvad de havde gjort. Samarbejde mellem flere landsbyer fremmer mulighederne for tilskud.  
   Vibeke ønskede bedre forhold omkring kirkestien med særlig henvisning til stykket ved diget.
9. Byforskønnelsesudvalg. Noget går godt f.eks affaldsindsamling. Andet skal der gøres noget ved bl.a. gamle bænke skal gøres i stand (står hos Inge og Nis) og trin bag kirken skal udbedres (Niels tager kontakt med CT). Ordne bede blev også nævnt.
10. Legepladsens venner vil indkalde til en arbejdsdag.
11. Eventuelt.  
    Inge spurgte om der bliver rettet et velkommen til nye Lyngåborgere hvortil Niels sagde, at det bliver der, men han havde desværre ikke nået alle endnu.   
    Søren K beklagede at arrangementer aflyses pga manglende tilmelding og efterlyste hvorfor?  
    Arrangementet ”kun for mænd” forløb godt og på et spørgsmål, om der også bliver et ”kun for kvinder” arrangement, var svaret ja.  
    Lidt snak frem og tilbage om opkrævning af medlemsbetaling endte med, at der vil blive gjort noget på hjemmesiden (Tove).  
    Lene fortalte om ”Stafet for livet” og spurgte om nogen ville med. Dette kommer på hjemmesiden, hvor man kan til melde sig. Borgerforeningen støtter med mad og drikke og evt en T-shirt. Endvidere betaler borgerforeningen hele deltagergebyret, og der er stor opbakning til arrangementet.  
    Bjørn takkede Niels for samarbejdet og efterspurgte team til flaghejsning.

Søren T berettede om muligheden for fjernvarme til Lyngå. Samarbejdet med kommune og Hadsten fjernvarme var ikke nemt, og med en pris på ca 5 mio kr bare for hovedledningen synes planen urealistisk, og der gøres ikke mere.  
Eigil spurgte til andres mobildækning, da det tilsyneladende kniber på Rækkevej.  
  
  
Dirigenten sluttede generalforsamlingen og takkede for god ro og orden.  
  
Niels takkede dirigenten for styringen af generalforsamlingen og overrakte en vingave.  
  
  
  
  
Ref Søren T